गाण्डीव धनुष की महिमा अद्भुत है। वह किसी भी शस्त्र से कट नहीं सकता और सभी शस्त्रों को काट सकता है। वह अकेले ही लाखों धनुषों के समान, तीनों लोकों में पूजित तथा प्रशंसित है। समस्त सामग्रियों से युक्त सबके लिए अजेय, सूर्य के समान देदीप्यमान और रत्नजडि़त एक दिव्य रथ भी दिया। उस रथ में मन और पवन के समान तेज चलने वाले सफेद चमकीले गन्धर्व देश के घोड़े जुते हुए थे। रथ पर सुवर्ण के डंडे में भयंकर वानर के चिन्ह से चिन्हित ध्वजा फहरा रही थी। यह सब पाकर अर्जुन के आनन्द की सीमा न रही।